****

**DIRECȚIA DE ASISTENȚĂ SOCIALĂ BISTRIȚA**

**Nr. 9652/09.05.2022**

**MEMORIU JUSTIFICATOR**

Direcţia de Asistenţă Socială Bistrița este o instituţie publică cu personalitate juridică, înfiinţată în subordinea Consiliului local al municipiului Bistriţa, cu scopul de a asigura aplicarea politicilor sociale în domeniul protecţiei copilului, familiei, persoanelor vârstnice, persoanelor cu dizabilităţi, precum şi altor persoane, grupuri sau comunităţi aflate în nevoie socială. În acest sens Direcția de Asistență Socială Bistrița este furnizor de servicii sociale de specialitate, structurată organizatoric potrivit organigramei, astfel încât funcţionarea acesteia să asigure îndeplinirea atribuțiilor ce îi revin potrivit legii.

Pentru eficientizarea activității Direcției propunem următoarele modificări în cadrul **Proiectului de hotărâre privind modificarea organigramei și statului de funcţii a Direcției de Asistență Socială Bistrița:**

1. Reoganizarea Biroului administrativ Centrul ”Casa Speranței” și Cantina de ajutor social, după cum urmează
   1. Înființarea unei funcții contractuale de execuție de inspector de specialitate grad debutant
   2. Înființarea unei funcții contractuale de execuție de referent treapta IA
   3. Înființarea a două funcții contractuale de îngrijitor
   4. Mutarea definitivă cu tot cu post a trei funcționari contractuali din cadrul Serviciului ”Cămin pentru persoane vârstnice”, respectiv a:
      * + Domnului Nechiti Claudiu Alin, muncitor calificat treapta I
        + Domnului Platon Liviu, paznic
        + Doamnei Mărcan Maria Marinela, paznic

Justificarea posturilor solicitate: Posturile mai sus menționate sunt necesare pentru coordonarea lucrărilor de reparații și întreținere a obiectivelor din cadrul Direcției de Asistență Socială Bistrița, de evidență contabilă a imobilelelor și bunurilor aflate în administrarea Direcției de Asistență Socială Bistrița. Menționăm faptul că în structura Direcției s-a suplimentat numărul de Centre (imobile) prin înființarea Centrului de zi a persoanelor vârstnice care necesită asistență și lucrări tehnice suplimentare;

1. Înființarea Compartimentului juridic, resurse umane în subordinea Directorului executiv al Direcției de asistență socială Bistrița, compartiment compus din 3 funcții publice de execuție, după cum urmează:
   * + - 1 consilier juridic clasa I grad profesional asistent;
       - 1 consilier clasa I grad profesional superior;
       - 1 consilier clasa I grad profesional debutant.

Justificarea posturilor solicitate: instituțiile publice cu personalitate juridică sunt obligate să aibă compartimente specializate de resurse umane, achiziții publice și juridic. La data prezentei, funcțiunea de resurse umane și cea juridică sunt asigurate de către serviciile de specialitate din cadrul aparatului de specialitate al Primarului municipiului Bistrița, dar în ultimii ani au fost înregistrate creșteri foarte mari ale volumului de muncă, o fluctuație mare a personalului, mai ales în cadrul Compartimentului asistenți personali ai persoanelor cu handicap grav, creșteri ale volumului de muncă care impun suplimentarea cu două posturi a numărului de posturi din cadrul Biroului resurse umane, organizare, suplimentare improprie atâta vreme cât gestiunea resurselor umane ar trebui să fie făcută în cadrul Direcției de asistență socială Bistrița. Totodată, am identificat și nevoia de a asigura prin resurse proprii activitatea de consiliere juridică, activitate asigurată de un consilier juridic din cadrul Serviciului juridic, evidență documente din cadrul aparatului de specialitate al Primarului municipiului Bistrița, care asigură consultață juridică și pentru alte compartimente funcționale din cadrul Primăriei municipiului Bistrița, dar care nu mai poate fi asigurată la nivel optim din cauza volumului foarte mare de documente care necesită aviz juridic. Crearea Compartimentului juridic, resurse umane în cadrul direcției va determina optimizarea și fluidizarea activității Direcției de Asistență Socială.

1. Reorganizarea Compartimentului monitorizare asistenţi personali, indemnizanţi şi evaluare persoane cu handicap prin desființarea funcției publice de execuție vacante de inspector clasa I grad profesional superior.
2. Reorganizarea Compartimentului beneficii sociale prin desființarea funcției publice de execuție vacante de inspector clasa I grad profesional superior.
3. Reorganizarea Compartimentului registratură, relații cu publicul și evaluare inițială prin desființarea funcției publice de execuție vacante de consilier clasa I grad profesional debutant.
4. Reorganizarea Oficiului pentru consilierea romilor, prin desființarea funcției contractuale de execuție vacante de inspector de specialitate gradul IA.
5. Reorganizarea Serviciului ”Cămin pentru persoane vârstnice”, după cum urmează
   1. Desființarea funcției publice de execuție de inspector clasa I grad profesional superior;
   2. Mutarea definitivă cu tot cu post la Biroul administrativ Centrul ”Casa Speranței” și Cantina de ajutor social, a 3 funcționari contractuali, respectiv 2 paznici și 1 muncitor calificat treapta I;
   3. Desființarea a trei funcții contractuale vacante de muncitor calificat treapta I;
   4. Desființarea unei funcții contractuale vacante de paznic;
   5. Inființarea unei funcții contractuale de infirmieră.

Justificarea reorganizării solicitate: În procesul-verbal de control nr.80/29.09.2021 al Agenției Județeane pentru Plăți și Inspecție Socială Bistrița-Năsăud se menționează faptul că ”raportul angajat/beneficiar este conform prevederilor standardului și nevoilor persoanelor beneficiare, respectiv a gradului de dependență a acestora”, dar personalul de specialitate nu respectă standardul minim de calitate care prevede ca personalul de specialitate să reprezinte 80% din totalul resurselor umane ale serviciului. Astfel s-a dispus măsura de modificare a structurii de personal pentru respectarea standardului minim de calitate M.VI.- S.2.1 prevăzut în Anexa 1 la Ordinul ministrului muncii și justiției sociale nr.29/2019. De asemenea, pentru îndeplinerea scopurilor Căminului, s-a efectuat de MEDIREC-DEB S.R.L. Bistrița o analiză de risc la securitatea fizică (analiza nr. 33/3/30.06.2021), care evidențiază faptul că organigrama de funcționare nu este structurată pe legislația actualizată și nu respectă cerințele unui obiectiv destinat îngrijirii persoanelor vârstnice. În acest sens la capitolul 8, stabilirea cerințelor măsurilor și mecanismelor impuse, se prevede modificarea organigramei instituției cu respectarea prevederilor legislației care reglementează activitatea (H.G. 426/2020 și Ordinului 29/2019).

1. Reorganizarea Serviciului ”Centrul de noapte și cazare pentru persoane fără adăpost” prin înființarea a două compartimente funcționale distincte, după cum urmează:
   1. Centrul de noapte a persoanelor adulte fără adăpost, compartiment care va avea în componență un număr de 8 posturi: 4 funcții publice de execuție (2 consilieri clasa I grad profesional superior, 2 consilieri clasa I grad profesional principal) și 4 funcții contractuale de execuție (2 paznici, 1 infirmieră și 1 îngrijitoare)
   2. Centru de cazare a persoanelor adulte fără adăpost, compartiment care va avea în componență un număr de 6 posturi: 2 funcții publice de execuție (1 consilier clasa I grad profesional superior, 1 consilier clasa I grad profesional debutant) și 4 funcții contractuale de execuție (1 medic, 1 asistent medical PL grad principal, 1 paznic și 1 infirmieră)

## Justificarea posturilor solicitate: Având în vedere prevederile Ordinului nr. 29/2019 pentru aprobarea Standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecție a copilului și altor categorii de persoane adulte aflate în dificultate, precum și pentru serviciile acordate în comunitate, serviciile acordate în sistem integrat și cantinele sociale, anexa 4 și anexa 5, Regulamentul de Organizare și Funcționare al Direcției de Asistență Socială Bistrița capitolul III precum și Anexa nr.1 la Hotărârea nr. 207/ 12 Decembrie 2019 a Consiliului local al municipiului Bistrița se impune modificarea statului de funcții anterior prin aprobarea a două poziții în statul de funcții pentru fiecare serviciu social, respectiv Centrul de noapte a persoanelor adulte fără adăpost cu un număr de 8 angajați și Centru de cazare a persoanelor adulte fără adăpost cu un număr de 6 angajați.

De asemenea se impune modificarea numărului de posturi deoarece fluxul de intrări-ieșiri este mai mare în cadrul Centrului de noapte a persoanelor adulte fără adăpost precum și modificarea anexei nr. 3 capitolul III conform denumirii prevăzute în Licențele de funcționare emise.

**DIRECTOR EXECUTIV,**

**DREPTATE RADU IOAN**

DRI/2ex